ശബരിമല മേല്ശാന്തി ജാതിചിന്ത അവസാനിപ്പിക്കാന് പിണറായിക്ക് തന്റേടമുണ്ടോയെന്ന് സന്ദീപ് വചസ്പതി, എതിര്പ്പുമായി സ്വന്തം അനുയായികള് ശബരിമലയിലെ മേല്ശാന്തി നിയമനവുമായി ബന്ധപ്പെട്ട് ഫേസ്ബുക്കില് വെല്ലുവിളി നടത്തിയ ബി.ജെ.പി നേതാവ് സന്ദീപ് വചസ്പതിക്ക് സ്വന്തം അനുയായികളില് നിന്നു തന്നെ എതിര്പ്പ്. ജാതി ചിന്ത അവസാനിപ്പിക്കാനുള്ള ഒരു അവസരം എങ്കിലും വിനിയോഗിക്കാന് പിണറായി വിജയന് തന്റേടം ഉണ്ടോ എന്നായിരുന്നു ചോദ്യം. അബ്രാഹ്മണരുടെ അപേക്ഷ നിരസിച്ച വാര്ത്തയുടെ സ്ക്രീന് ഷോട്ട് പങ്കുവെച്ചുകൊണ്ടായിരുന്നു വെല്ലുവിളി. എന്നാല്, നേതാവിന്റെ നിലപാടിനെ എതിര്ത്ത് അണികള് തന്നെ രംഗത്തുവരുന്ന കാഴ്ചയാണ് പിന്നീട് കണ്ടത്.ശബരിമലയില് സ്ത്രീകളെ ഒളിച്ചു കടത്തല് അല്ല നവോത്ഥാനം. യഥാര്ത്ഥ നവോത്ഥാനം നടത്താന് ഇരട്ട ചങ്ക് അല്ല, നട്ടെല്ലാണ് വേണ്ടത്. ജാതി ചിന്ത അവസാനിപ്പിക്കാനുള്ള ഒരു അവസരം എങ്കിലും വിനിയോഗിക്കാന് പിണറായി വിജയന് തന്റേടം ഉണ്ടോ എന്നാണ് അറിയേണ്ടത്. എന്നായിരുന്നു സന്ദീപ് വചസ്പതിയുടെ പോസ്റ്റ്. ബ്രാഹ്മണര്ക്ക് മാത്രമേ മേല്ശാന്തി നിയമനം നല്കേണ്ടതുള്ളൂവെന്ന നിലപാടാണ് ബി.ജെ.പി അനുഭാവിയാണെന്ന് പറഞ്ഞുകൊണ്ട് പലരും നടത്തിയത്. ഇക്കാര്യത്തില് ബി.ജെ.പി നിലപാട് വ്യക്തമാക്കണമെന്നും ചിലര് ആവശ്യപ്പെട്ടു. അബ്രാഹ്മണരെ അവഹേളിക്കുന്ന തരത്തിലുള്ള നിരവധി കമന്റുകളുമുണ്ട്. ശബരിമലയില് ബ്രാഹ്മണ പൂജ തുടരുമെന്നാണ് ദേവസ്വം ബോര്ഡ് കഴിഞ്ഞ ദിവസം നിലപാട് വ്യക്തമാക്കിയത്. ബ്രാഹ്മണ പൂജയാണ് അംഗീകൃത സമ്ബ്രദായമെന്ന് ദേവസ്വം പ്രസിഡന്റ് എന്. വാസു മാധ്യമങ്ങളോട് പറഞ്ഞു. ഇത്തവണ മേല്ശാന്തി നിയമനം ബ്രാഹ്മണരില്നിന്ന് മാത്രമായിരിക്കും. അബ്രാഹ്മണരെ നിയമിക്കുന്നത് എല്ലാവരുമായി ചര്ച്ച ചെയ്തശേഷം മാത്രം തീരുമാനമെടുക്കും. ആര്ക്കും എതിര്പ്പില്ലെങ്കില് മാത്രം ഇക്കാര്യം പരിശോധിക്കാമെന്നുമാണ് ദേവസ്വം ബോര്ഡിന്റെ നിലപാട്.